گوشکند
 اُبید زاکانی
 رجانک: مھمدبلوچ
 شیکے ھَرے ءَ سوار اَت ءُ چَہ یک کلّگے ء َ پہ دگہ کلَّگے ءَ روگ ءَ اَت. راھ ءَ چُنت مستین ورنا ءَ ڈیک ئے وارت کہ راھ ئے اِش بستگ اَت.
 یکّے چَہ ھم ءِ ورنایان کوپے چَہ ترند آپ ءَ پُرّ کُرت ءُ شیک ءَ سلاھ ئے جت.
 شیک ءَ پھلّی لوٹ اِت ءُ نہ منّ اِت ئے، بلے ورنایان دست کش نہ بوت اَنت، گُڈسر ءَ یکے چَہ ورنایان شیک ءَ سرین چنڈ دات کہ اگاں ترند آپ ءَ مہ ور ئے کُش آن اِت.
 شیک ءَ پہ جان ءِ رکّینگ ءِ سوَب ءَ منّ اِت کہ ترند آپ ءَ بہ وارت، ءُ پہ نادِلکَشّی کوپ ءَ گپت ءُ دیم پہ آزمان ءَ گوشت ئے:
 او ھاوند تو زان ئے کہ من پہ جان ءِ رکّینَگ ءِ سَوَب ءَ اے ترند آپ ءَ ورگ ءَ آن ‌.
 داں کوپ ءَ وتی لنٹانی نَزّیک ءَ کت ھَر سَرْ چنڈینگ ءَ بندات کت ءُ سر ئے لَگّ اِت کوپ ءَ ءُ ترند آپ زمین ءِ سر ءَ ریتک اَنت ءُ ورنایان کند اِت اَنت.
 شیک ھم گوں نادِلْکَشّی ءَ گوشت:
 باد چَہ امبرے لوٹ اِت آن ھلارین شرابے بہ وَر آن کہ اے “ھَر سَرَگ ءَ “نہ اِشت.